Identifica la temàtica clau d'aquest text.
El nus mig cabestany, també conegut com a "nus dinàmic", "nus UIAA", "nus HMS", és un nus molt simple, comunament usat per escaladors com a part d'una línia de vida o equip de protecció individual.
Les sigles HMS són una abreviatura del terme alemany Halbmastwurfsicherung, que significa "assegurament de mig cabestany". Als mosquetons dissenyats específicament per a aquesta tècnica se'ls diu mosquetons HMS, encara que pot utilitzar qualsevol tipus de mosquetó que permeti donar dues voltes a una corda al seu interior. En anglès a aquest nus se l'anomena Munter Hitch o Italian Hitch. La denominació Munter Hitch ("amarratge de Munter") deu el seu nom a un guia de muntanya suís, Werner Munter, que va popularitzar el seu ús en muntanyisme.
La confecció del nus consisteix bàsicament a donar una sèrie de voltes amb un cordino o una corda al voltant d'un objecte, generalment un rodó com un tub, un pal o més comunament, un mosquetó. Aquest nus permet fer lliscar una corda per un mosquetó, absorbint part de l'energia i actuant com un dispositiu de fricció. S'utilitza generalment per controlar la velocitat de descens a l'assegurar a un escalador o com a substitut d'un aparell descensor per ràpel.
El mig cabestany crea fricció al fregar la corda contra si mateixa i contra l'objecte sobre el qual s'ha confeccionat. Cal assenyalar que aquest nus no provoca una frenada estàtica degut al seu fregament, és a dir: el punt de frenada està en moviment i el punt en què la corda frega contra si mateixa es desplaça contínuament al llarg de tota la seva longitud. Un aspecte molt útil del mig cabestany és la seva reversibilitat: es pot aplicar tensió en qualsevol dels dos extrems de la corda i el nus treballa perfectament en qualsevol dels dos sentits. Si en qualsevol moment volem canviar la tensió d'un cap a l'altre de la corda, el nus gira sobre el mosquetó, mantenint la seva forma. Aquest gir el fa correctament dintre un mosquetó de forma de pera o també anomenat HMS.
Aquest nus permet assegurar i autoassegurar en escalada i en la tècnica de ràpel, en el bloqueig de tirolines i passamans o qualsevol càrrega que s'aplica al nus, normalment s'utilitza en tècniques de muntanya i escalada.
El text tracta sobre ciència i tecnologia.